ทำภารกิจให้สำเร็จ ใช้เพชรอย่างระวัง ใช้ Google Play Rewards (เฉพาะคนใช้ Android) กำจัดสิ่งกีดขวาง
เกม Clash of Clans จะมีรางวัลให้เมื่อคุณทำภารกิจบางอย่างในเกมสำเร็จ เช่น อัพเกรดสิ่งก่อสร้าง ชนะการต่อสู้ หรือสะสมทองเป็นต้น ถ้าคุณทำภารกิจพวกนี้สำเร็จ คุณก็จะได้รางวัล เพชรก็เป็นหนึ่งในนี้ด้วย ยิ่งภารกิจยากแค่ไหน คุณก็จะได้เพชรมากขึ้น   พอเข้าหน้า Achievements แล้ว คุณจะเห็นความคืบหน้า ณ ปัจจุบันของภารกิจ ให้คุณจัดเวลาระหว่างภารกิจต่างๆ ดู เอาให้ได้รางวัลเร็วที่สุด แต่ละภารกิจจะมี 3 เลเวล แต่ละเลเวลรางวัลก็ยิ่งเยอะขึ้น พอทำภารกิจครบหมดแล้ว คุณจะได้เพชรมากถึง 8,637 Gems เลยทีเดียว จะได้เพชรทีละเยอะๆ ก็ต้องท้าตีท้าต่อยกับผู้เล่นคนอื่นๆ นี่แหละ ถ้าสู้ตามวิธีที่เราบอกข้างล่าง บางทีก็ได้เพชรเป็นพันเลยนะ ภารกิจที่ได้เพชรแบบเน้นๆ ก็เช่น   Sweet Victory! - คุณต้องชนะได้ถ้วยในการต่อสู้แบบ multiplayer ถ้าชนะได้ 1,250 ถ้วย ก็จะได้เพชร 450 Gems Unbreakable - คุณต้องป้องกันตัวจากผู้เล่นอื่นที่โจมตีคุณ ถ้าตั้งรับได้ 1,000 ครั้ง ก็จะได้เพชร 100 Gems Friend in Need - คุณต้องช่วยเพื่อนสู้ ถ้าช่วยเพื่อนครบ 25,000 reinforcements คุณก็จะได้เพชร 250 Gems League All-Star - คุณต้องเลื่อนขั้นใน Clash of Clans league ถ้าคุณอยู่ใน Crystal League จะได้เพชร 250 Gems ถ้าถึงขั้น Master League จะได้เพชร 1,000 Gems แต่ถ้าระดับ Champion ก็รับไปเลยเพชร 2,000 Gems Firefighter - คุณต้องทำลาย Inferno Towers ของคู่แข่ง ถ้าทำลายได้ 5,000 หอคอย คุณจะได้เพชร 1,000 Gems War Hero - คุณต้องชนะได้ดาวให้ clan ของตัวเองใน War Battles ถ้าได้ 1,000 ดาว ก็จะได้เพชร 1,000 Gems Spoils of War - คุณต้องสะสมทองจากโบนัส Clan War ถ้าได้ทอง 100,000,000 คุณจะได้เพชร 1,000 Gems มีหลายภารกิจเลยที่ไม่จำเป็นต้องไปสู้กับใครแต่ก็ได้เพชรเหมือนกัน ถึงจะรางวัลไม่งามเท่าแบบต่อสู้ แต่ถ้าอัพเกรดเมืองของตัวเองก็พอได้เพชรบ้าง เช่น กำจัดสิ่งกีดขวาง อัพเกรด Town Hall ขโมยทอง ปลดล็อค units ต่างๆ อย่าง Archer กับ Dragon แล้วก็ทำ Campaign ต่างๆ เป็นต้น  แค่ทำภารกิจที่เราว่ามา ก็จะได้ประมาณ 20 Gems แล้ว พอทำแต่ละภารกิจสำเร็จ คุณจะเห็นปุ่ม Claim Reward ในรายการ Achievements ให้แตะปุ่มนี้เพื่อรับรางวัลเป็นเพชร คุณต้องกดรับเพชรเองทุกครั้งที่จบภารกิจนะ ไม่งั้นรางวัลก็ดองเค็มอยู่แบบนั้นแหละ  ไม่ต้องกลัว ไม่มีเวลาจำกัดในการกดรับรางวัล แต่จะทิ้งรางวัลไว้เฉยๆ แบบนั้นก็ใช่ที่ เพราะงั้นให้หมั่นเช็คในรายการว่ามีรางวัลไหนที่ยังไม่ได้กดรับหรือเปล่า ตอนเริ่มเกม Clash of Clans คุณจะมีเพชรตั้งต้น 500 Gems ซึ่งจะถูกบังคับใช้ไปแล้ว 250 Gems ช่วงดู tutorial และเหลือแค่ 250 Gems ยังไงให้อดใจไว้ ห้ามใช้เพชรที่มีอยู่นี้เด็ดขาด ไม่ว่าจะเร่งเวลาก่อสร้างหรืออะไรก็ตาม ขอให้รอจนถึงเวลาที่ใช่ เพราะเดี๋ยวคุณต้องได้ใช้แน่นอน   คุณ skip ข้าม tutorial สอนเล่นไม่ได้ ถึงอยากจะเก็บเพชร 250 Gems นั้นไว้ใจจะขาดก็ตาม (เชื่อเหอะ เราลองแล้ว) แต่อย่างน้อยเสียเพชรไปก็ได้ Builder's Hut มา ซึ่งจำเป็นมากต่อการเล่น เพราะงั้นก็ทำใจร่มๆ ถือว่าคุณไม่ได้ขาดทุนตรงไหน tutorial จะแนะนำให้คุณใช้เพชร speed up หรือเร่งการก่อสร้างให้เสร็จเร็วขึ้น นี่แหละหลุมพรางที่คนสร้างเกมเขาใช้ล่อหลอกให้คุณใช้เพชรไปหมดๆ จะได้ต้องซื้อเพิ่มด้วยเงินจริง รู้แล้วก็นิ่งสงบสยบความเคลื่อนไหวซะ จะได้เก็บเพชรไว้ทำอย่างอื่นแทน ในเกม Clash of Clans คุณซื้อไอเท็มต่างๆ ในเกมด้วยเพชรได้ แต่บอกเลยว่าอย่า ถึงจะสะดวกได้ใจแต่ขอให้เก็บไว้ก่อน เพราะเดี๋ยวพอเล่นๆ ไป คุณก็ได้ไอเท็มที่ต้องการเองนั่นแหละ เกมจะขึ้นเตือนรัวๆ ว่าคุณใช้เพชรเร่งเวลาก่อสร้างต่างๆ นานาได้นะ ถ้าเป็นการแข่งขันชี้เป็นชี้ตายก็น่าใช้อยู่ แต่ส่วนใหญ่บอกเลยว่าเสียเพชรเปล่า ถ้าคุณไม่เหลืออะไรให้ทำนอกจากนั่งรอเวลาให้บางอย่างในเกมสร้างเสร็จ อย่าใจอ่อนเผลอใช้เพชรเร่งเวลาล่ะ เปลี่ยนไปเล่นเกมอื่นพลางๆ ดีกว่า กลับมาเดี๋ยวก็เสร็จแล้ว Builder's Huts เป็นสิ่งก่อสร้างที่สำคัญสุดๆ เพราะเอาไว้เพิ่ม builder units ทำให้คุณสร้างอะไรต่อมิอะไรได้เร็วขึ้นเยอะ เพราะงั้นให้คุณเน้นใช้เพชรสร้าง Builder's Huts และพอสร้างครบ 5 Huts แล้ว ก็ค่อยขยับขยายไปใช้เพชรซื้ออย่างอื่นแทน ถ้าคุณใช้ Android คุณก็ติดตั้งแอพ Google Opinion Rewards จาก Play Store ได้ แอพนี้จะมีแบบสอบถามทางการตลาดให้คุณทำเป็นพักๆ ทำแล้วก็ได้แต้ม Google Play ซึ่งคุณเอาไปซื้อเพชรในเกม Clash of Clans ได้ แบบสอบถามส่วนใหญ่คุณใช้เวลาทำแค่ไม่กี่วินาทีหรอก จะได้ประมาณ $0.10 - $1.00 หรือก็คือไม่เกิน 30 กว่าบาท  แอพนี้เป็นแอพ official ของ Google เลย เพราะงั้นไม่ต้องกลัว ดาวน์โหลดไปใช้ได้เลยปลอดภัยหายห่วง แอพ Google Opinion Rewards ใช้กับ iOS ไม่ได้นะเออ ถ้าไม่ได้ลงชื่อเข้าใช้เครื่องด้วยบัญชี Google อยู่ ก็ทำซะ ถ้าไม่มีก็สร้างได้เลยฟรีๆ จะไม่ค่อยมีแบบสอบถามโผล่มาเลยถ้าคุณไม่เปิด location services ไว้ เพราะแบบสอบถามส่วนใหญ่อิงตำแหน่งจากสถานที่ที่คุณเพิ่งแวะเวียนไป  เปิดแอพ Settings ในเครื่องแล้วเลือก "Location" อย่าลืมเปิด "Location" ไปที่ on ตรงด้านบนของหน้าจอ ตอนเปิดแอพ Google Opinion Rewards ถ้ามีขึ้นเตือนก็ให้อนุญาตแอพให้เข้าถึงตำแหน่งที่คุณอยู่ได้ก่อน ตอนเปิดแอพครั้งแรกอาจยังไม่มีแบบสอบถามให้ทำ รอสักพักเดี๋ยวก็มา ถ้าคุณใช้บริการสถานที่ไหนหรือไปเที่ยวบ่อยๆ ก็จะยิ่งมีแบบสอบถามมากขึ้น คุณจะตอบแบบสอบถามยังไงก็ได้ ไม่มีผลใดๆ กับรางวัลที่จะได้ จะมี notification เด้งขึ้นมาเวลามีแบบสอบถามใหม่ๆ พร้อมทำ อาจต้องใช้เวลาหน่อย แต่บอกเลยว่าไม่นานเกินรอ พอได้แต้มมากพอซื้อเพชรแล้ว ก็ให้เข้า Gem store ในเกม แล้วซื้อแพ็คที่พอซื้อได้ อย่าลืมเลือกจ่ายด้วยแต้ม Google Play ล่ะ พวกนี้แหละเกะกะ คุณต้องกำจัดออกไปให้พ้นทางถึงจะสร้างอะไรแถวๆ นั้นได้ ตอนเริ่มเกมคุณจะเจอสิ่งกีดขวางแบบนี้ประมาณ 40 จุดในหมู่บ้าน  คุณต้องจ่ายทอง (Gold) เพื่อทุบหิน และเสียน้ำยา Elixir ถ้าจะตัดต้นไม้ พอกำจัดแล้วคุณจะได้รางวัลเป็นเพชร 0 - 6 Gems จำนวนที่คุณได้จะถูกกำหนดมาแล้วตามรูปแบบข้างล่าง ซึ่งจะวนไปเรื่อยๆ แบบนี้ เปลี่ยนแปลงไม่ได้  6, 0, 4, 5, 1, 3, 2, 0, 0, 5, 1, 0, 3, 4, 0, 0, 5, 0, 1, 0 ต้นไม้จะงอกกลับมาในทุก 8 ชั่วโมง พอคุณกำจัด คุณก็จะได้เพชรเพิ่มขึ้น แต่ถ้าคุณสร้างอะไรเต็มหมู่บ้านไปหมด ต้นไม้ก็จะไม่มีที่งอก อย่าลืมว่าต้นไม้จะงอกได้ต้องมีช่องเผื่อระหว่างต้นไม้กับวัตถุอื่นข้างๆ ด้วย แปลว่าคุณต้องเหลือที่รอบๆ ไว้ 8 ช่อง (tiles) ด้วยกัน  มีแต่ต้นไม้ที่งอกใหม่ได้ หินไม่งอกนะจ๊ะ กำจัดสิ่งกีดขวางรอบๆ หมู่บ้านแล้วคุณจะได้รางวัล พอกำจัดไปได้ 5 จุด คุณก็จะได้เพชร 5 Gems ถ้ากำจัด 50 จุด ก็ได้เพชร 10 Gems และถ้ากำจัดไปได้ 500 จุด คุณก็จะได้เพชร 20 Gems
เช็ครายการภารกิจและรางวัล. สู้กับผู้เล่นคนอื่น. จบภารกิจที่ง่ายกว่านั้น. สะสมรางวัลที่ได้จากภารกิจ. ได้เพชรมาเท่าไหร่อย่างเพิ่งใช้. อย่าใช้เพชรซื้อไอเท็ม. อย่าใช้เพชรเร่งเวลา. เน้นใช้เพชรสร้าง Builder's Huts ก่อนเลย. ดาวน์โหลดแอพ Google Opinion Rewards. ลงชื่อเข้าใช้แอพด้วยบัญชี Google. เปิดใช้ location services ในเครื่อง. ทำแบบสอบถามที่มี. ให้คุณตอบแบบสอบถามไปเรื่อยๆ จนได้แต้ม Play Store มากพอจะใช้ซื้อเพชร. มองหาต้นไม้กับก้อนหินในหมู่บ้าน. เริ่มกำจัดสิ่งกีดขวาง. เหลือที่ว่างไว้ให้ต้นไม้งอกกลับมา. ทำภารกิจเพื่อรับรางวัล.
https://www.wikihow.com/Get-Gems-in-Clash-of-Clans https://www.wikihow.com/Get-Gems-in-Clash-of-Clans https://www.wikihow.com/Get-Gems-in-Clash-of-Clans https://www.wikihow.com/Get-Gems-in-Clash-of-Clans
Completing Achievements Spending Your Gems Wisely Using Google Play Rewards (Android only) Removing Obstacles